LidanRubinov/Halacha-QA huggingface dataset:
שאלה: איך ממשיכים הלאה?: היי, אז ככה. במשך 3 שנים הייתי אובססיבית כלפי שכן שלי שגדול ממני ב10 שנים. (הוא 30, אני 20). תמיד חיפשתי ליצור איתו קשר, אם זה ביציאה מבית הכנסת, אסמסים פה ושם. תמיד הייתי עוברת דרך הבית שלו בתקווה לראות אותו, בקיצור, אובססיה. במשך כל הזמן הזה ניסיתי להפסיק לחשוב עליו, לומר לעצמי שזה לא בריא בשבילי וששום דבר טוב לא יצא מזה. לפני 3 חודשים החלטתי לשלוח לו אסמס ואו לפתוח את זה או לסיים עם זה, העיקר להוריד את זה מעלי, כי הרגשתי שהמחשבות עליו הורסות לי קשרים זוגיים. למרות שלא ציפיתי, הוא הראה התעניינות ורצה שנשב ונדבר על זה. מפה לשם, התפתח מעיין קשר. אמנם קשר מוזר שראיתי מההתחלה שלא מתאים לי, אך בכל מקרה ניסיתי. הרגשתי שהוא לא הכי הראה עניין, בקושי יצר קשר והרגשתי שאני סוג של רודפת אחריו. ישבתי ודיברתי איתו על העניין ועל איך אני מרגישה, והוא טען שלא נעים לו, שהוא מרגיש שהוא רודף אחרי. אז הלבנו את העניינים והבנו שהיה פה מעין תקל ואז המשכנו כביכול כרגיל, אבל בהרגשה שלי שוב מצאתי את עצמי באותו המצב, העיקר להישאר איתו בקשר. בשלב מסויים שמתי לב שהוא תמיד חותר למצב של נגיעה. (לפרוטוקול, אני מנסה לשמור נגיעה, אבל לא תמיד הולך לי.) תמיד יעדיף שניפגש אצלו בזמן שאני מציעה שכמו כל זוג נורמלי, נצא למסעדה, סרט, טיול. משו, העיקר לא בבית. הוא כמובן שוב קנה אותי במילים וחיוכים ושוב הייתי חוזרת הביתה בהרגשה רעה שאני רק מדרדרת את עצמי למקום שלא טוב ונכון בשבילי. אבל הייתי מסונוורת מכדי לסיים את זה. אחרי חודש וקצת, שלחתי לו אסמס מפורט על המצב ועל איך שאני מרגישה, שהוא לא מספיק מדרבן את הקשר הזה ושזה גם לא נראה כאילו הוא רוצה בזה. הוא בתגובה ענה חצאי תשובות, יבשות כמובן, ולבסוף ענה שהוא יחשוב על זה. אני מבחינתי באותו רגע הבנתי שזה נגמר. זה לא גבר שיתרום לי ולעתיד שלי, אבל עדיין היה לי ויש לי עוד עכשיו (חודשיים אחרי) רגש כלשהו כלפיו. אני כבר לא יודעת מה לעשות, אני כל הזמן חושבת עליו, מחפשת להיפגש איתו. בעיקרון חזרתי בחזרה למצב שהייתי בו בהתחלה, מקווה שהוא ישלח אסמס או משו. בתת מודע אני יודעת שהוא לא בשבילי משום בחינה. לא בגיל, לא בדרך חיים ולא באופי. אבל אני פשוט לא מצליחה להרפווות! מנסים לשדך לי בחורים נהדרים ואני עדיין תקועה עליו. מה לעשות? אני כבר אובדת עצות.
תשובה: ב"ה, אחרי שהתברר לך בשכל ששום דבר טוב לא יצא מהקשר הזה, את צריכה לפעול באופן מעשי כנגד הרגש שפולש ללב ומבלבל. קודם כל למחוק את המספר שלו מהפלפון, לסמן אותו כמסונן. לא להתקשר, לצאת מהבית באופן הכי רחוק מהבית שלו. תדמיני לעצמך שאת מתחתנת איתו ועכשין תקועה איתו כל החיים בגלל כל מיני התנהגויות לא נעימות שכבר הרגשת אותם. דני ארגמן
שאלה: פסח: האם ניתן להכשיר כלים בחג עצמו? איך מכשירים רשת של מנגל?
תשובה: אסור להכשיר בהגעלה אלא רק בליבון. רשת של מנגל דרוש ליבון. הטוב ביותר הוא ללבן עם ברנר(כלב גז), ואם אי אפשר אז ניתן ללבן על הגז. ואם אתם בטבע אז אפשר להכניס לתוך מדורה אבל לא ניתן ללבן על המנגל עצמו כי היא לא מגיעה לליבון חמור.
שאלה: כיריים חשמליות: קניתי כיריים חשמליות לפסח בעלות מקום לסיר אחד בלבד. המשטח שלהן הינו משטח אמייל. (מפרט מלא ניתן לראות כאן: האם ניתן להשתמש בכירה זו לבשל גם בשר וחלב אחד אחרי השני, במידה וכן, האם יש צורך לחכות 24 שעות והאם יש דעות מחמירות? כמו כן, במידה וזה משנה, אני ספרדי שהולך לפני פסקיו של הרב מדרכי אליהו זצוק"ל
שאלה: מידות: הרב. אני בן 16. קודם כל אפתח בשבח האכסנייה ואגיד על הכל. אני בחבר ה נחשב דוס. בשבילי זה מחמאה גדולה, אני שמח להיות כזה ואני רוצה להתדבק בה לקבל יראת שמיים ולעלות בתורה. אני יושב לפעמים עם חברים ומדבר איתם בעניין האמוני, לפעמים זה עוזר ולפעמים לא. גם באים אליי חברים ושואלים שאלות לאו דווקא בהלכה ובדר"כ אני מצליח לענות. אפילו אחד קורא לי "הרב". אני גם שם לב על עצמי שאני לפעמים אומר דברי תורה או דברים כאלה כדי לקבל את ה"כבוד" הזה. הבעיה שלי זה מידת הגאווה, איך אפשר להינצל מזה? איך להתגבר? ובעניין של הדברי תורה שדיברתי עליו, האם בדיעבד זה ר? ואיך אפשר להשתפר? והאם בכלל זה טוב לענות לחברים או פשוט להגיד שילכו לשאול רב אמיתי או להסתכל בספרי הלכה? ב מראש
תשובה: יישר כוח על כל מה שאתה עושה. הבה נהפוך את הנושא הזה לנושא שאנו לומדים אותו. אני שולח לך קישורית לשאלה של רופאה בתחום הזה, ותוכל לקרוא שם את התשובה שכתבתי לה. האם זה רלוונטי לגביך? האם אתה יכול להבין באיזו דרך אתה צריך ללכת? קרא את זה: ואם תרצה להמשיך בדיון   אשמח מאוד.
שאלה: טבילת כלים: מועדים לשמחה פינג ן שנטבל ולאחר שימוש התפרקה הידית האם יש צורך לטבול אותו שוב או שניתן לחבר את הידית וזה מספק. כמו כן במידה והידית כבר לא ניתנת להרכבה האם יש צורך בטבילה חוזרת?
תשובה: לא צריך להטביל אא"כ הוא נפסל מגדר כלי. ונראה שפירוק הידית אינו גורם לכך שלא ניתן להשתמש בכלי ולכן אין צורך להטביל.
שאלה: נידה: ברצוני לדעת האם מותר לי ולבעלי לישון באותה מיטה בימים של הנידה.היות ואין לנו מיטה יהודית אבל המיטה שלנו היא גדולה מאוד ויש אפשרות לשים חציצה ביננו של יותר מעשרה סניטמטר אפילו.חשוב לציין שאנו לא מתפטים לחטאות!!ואני לא רוצה שישן בסלון (אין לנו עוד חדרים בבית שיוכל לישון בהם.
תשובה: וברכת ד  יישר כח שאין לכם יצר הרע של חטאים, אשריהם ישראל שאלו בניו ובנותיו. מבחינה הלכתית גזרות חכמים הם לא יכולות להתחשב באנשים פרטיים, ובייחוד במצב כזה שהמזרון הוא אחד, וכל אחד יכול להרגיש בתנועת השני, ועל כן לכאורה יש להמנע אפילו כשתשימו מחיצה בינכם. בברכת התורה והארץ יהודה הלוי עמיחי מכון התורה והארץ
שאלה: נוסח אשכנז בקדיש: הבנתי שהאשכנזים לא אומרים "ויצמח פורקנה" מכיון שהם רוצים את הגאולה בבת אחת ולא בתהליך ארוך של צמיחה. אם כן, איך הם אומרים "מצמיח קרן ישועה" "מלך ממית ומחיה ומצמיח ישועה"?
תשובה: הסיבה שנוסח אשכנז לא אומר "ויצמח" אינה בשל העובדה שמדובר בתכנון כיצד על הגאולה לבוא - בבת אחת או בתהליך. הסיבה היא הרבה יותר פשוטה. בתקנה המקורית של קדיש, הקדומה, זה לא הופיע. חסידים הוסיפו את זה לפי נוסח האר"י, ונוסח אשכנז אינו אוהב הוספות משום סוג. ועל כן, לא אומרים "ויצמח", כמו שלא אומרים עוד הרבה דברים אחרים, שהם תוספות.
שאלה: טבילה במקווה לגבר, טהרה וכדומה: לכבוד הרב, קראתי היום במהלך שיטוט באינטרנט שאסור לגבר שנטמא בטומאת נידה (נגע באישה בשבוע שאחרי מחזור, לפי מה שהבנתי) להניח תפילין ועוד פעולות. אזי, אני לא שומר נגיעה (לא נוגע בכללי, כי פשוט אין סיבה למה, אבל לא נמנע. נגיד אולי חיבוק שניים בשבוע של ולהתראות וחיבוק ונשיקה עם קרובות משפחה וכזה.). עכשיו, אני מניח שמן הסתם נגעתי מתישהו באישה בשבוע שאחרי שהיתה במחזור. גם הבנתי שמותר לגעת במסגרת שמירת נגיעה אם זה פשוט כחלק מפעולה יום יומית או הגשת עזרה (כמו העברת מטבעות או עזרה לעבור נחל בטיול.). אז, אשמח אם תעזור לי לעשות סדר בדברים. מזה נידה בדיוק? טומאת נידה מטמאת גם חפצים וכן הלאה? אם כן, איך אמורים להתנהל ביום יום בשוטף? האם אסור לי להניח תפילין אם נטמאתי בנידה (בכך שנגעתי במישהי בשבוע שלאחר שהיתה במחזור)? האם יש עוד פעולות אסורות, ואילו? אני צריך ללכת לטבול במקווה? יש לגבר חובה לטבול במקווה? איך טובלים בכלל במקווה? האם לשמירת נגיעה יש טעם גם של טומאה כלשהי (נידה נניח) או שרק כגדר לשמירה מפני עבירות? וחג פסח שמח :) יניב
תשובה: איני חושב שמצאת מקור כלשהו שאוסר על גבר שנטמא בטומאת נידה   במגע או אפילו חס ו בביאה   להניח תפילין או לקיים מצוות אחרות בכלל. יש להבחין בין שני דברים שונים   העובדה שאתה לא נשמר מנגיעה באישה אינה טובה, והיא צריכה תיקון. אולם היא לא אוסרת עליך לקיים מצווה, ואין אומרים לאדם שחוטא בדבר אחד שלא יקיים דברים אחרים.
שאלה: אדממה - קטניות?: האם אדממה נחשבת לקטנית? ומועדים לשמחה
תשובה: וברכת ד  אדממה היא קטנית יהודה הלוי עמיחי מכון התורה והארץ כפר דרום
שאלה: סדרה: לרב שאלתי היא לגבי צפיה רה מסויימת, בסה"כ אני משתדל לא לצפות בסרטים ואם כן, זה לאחר בירור מסויים שהסרט נקי לפחות כמעט לגמרי. בזמן האחרון ישנה סדרה שאני וחברי למחלקה מאוד אוהבים (לוחמים יר) אני אישית מאוד מתחבר אליה כי חלק גדול ממנה בערבית, עיסוק מרכזי שלי בצבא מה גם שאני צופה רה ממש כדי להשתפר בשפה ז"א זהו סוג של חומר לימוד מבחינתי. עיקר הבעיה היא שקורה, אומנם לעיתים רחוקות אבל קורה שיש רה קטע לא צנוע, הפתרון שמצאתי עד עכשיו הוא שאני לא רןאה אף פרק לבד וכך וודאי לי שאעקוף על קטע בעייתי ובנוסך אני מברר לפני על הפרק וכך אני בסוג של כוננות אם הפרק לא נקי לגמרי. למרות כל האמור אין מה לעשות וקרה שניתקלתי בתחילת קטע עד שהספקתי להעביר, ולשאלה- א.האם יש בכך בעיה? הרי אין לי שום כוונה לצפות בדבר וזה לשבריר שניה ואם נאסור עלינו כאלו דברים נפסיד הרבה דברים כשרים ונטרליים. ב. אני מאוד קשור למחלקה שלי וחלק מהקשר מבוסס גם על דברים טפלים כמו דיבורים וצחוקים שבין היתר קשורים לסדרה. בתחילת הצבא הייתי מחמיר כמעט בכל דבר בלי לנסות למצוא לו פיתרון הילכתי והדבר גרם לי לאיזשהו ריחוק ופגיעה אז בקשר עם החברים ( כמובן שחלקית). חשבתי אולי על פיתרון, לברר לפני כל פרק אם הוא נקי ואם לא, לא לראות אותו בכלל או עד איזור החלק הבעייתי עם טווח בטיחות של כמה דקות. האם הדבר אפשרי? וסליחה על האריכות.
תשובה: יש מקום להסתייג בכלל מצפיה רות. אתה צריך לשאול את עצמך מה יהיה הנזק המקצועי (ערבית) והחברתי (גיבוש עם כולם) - כשלא תצפה רה יחד עם כולם. אם יתברר שיש צורך אמתי שאתה תצפה רה, אפשר לקבל את הפתרון שלך - אתה יוצר  חגורת בידוד  איתנה שמונעת אפשרות שיהיה לך נזק מצפיה בקטעים לא צנועים.
שאלה: קידושין באמצעות שעון לא קנוי: בחתונתי, החתן שכח בבית את טבעת הנישואין שקנה. הרב אמר שיקדש אותי במקום בטבעת, באמצעות שעון היד של החתן, מיהרתי להסב את תשומת לב הרב שהשעון הזה נקנה על ידי, מכספי הפרטי שלי כאחת המתנות שנתתי לחתן לאירוסינו. שאלתי היא, האם הקידושין תופסים על אף שנעשו באמצעות שעון יד שלא נקנה מכספו האישי של החתן אלא מכספי שלי כמתנה עבורו (על השעון חרוטים אף המילים: "באהבה שמי הפרטי")? לצערי הנישואין עלו על שרטון.האם אנו צריכים לעבור תהליך של גירושין?
תשובה: "בני זוג הנשואים בנישואים אזרחיים, הבאים לסיים את חיי הנישואים שלהם, הנוהג בבתי הדין להצריך גט לחומרא, מחשש שמא כיוונו בנישואיהם להיות כנשואים על פי ההלכה". אתם שהתחתנתם על פי ההלכה, וודאי כיוונתם להיות נשואים על פי ההלכה. לכן עליכם לגשת לבית דין רבני ולהסדיר את הגירושים.  ציטוט מתוך פסק דין של בי"ד רבני עייני
שאלה: דרך ארץ לעומת כשרות: לליל הסדר האחרון הזמנתי אלינו את משפחתו של בעלי, אך הם סרבו מסיבות משפחתיות הנוגעות אליהם. סמוך יותר לליל הסדר הם שינו דעתם והזמינו אותנו אליהם. לא הגענו מכיוון שאני שומרת כשרות והם לא (המטבח שלהם לא הוכשר לפסח כלל), ואת ליל הסדר חגגנו אצל סבתי. לאחר מכן סיפר לי בעלי כי משפחתו טוענת שהפרדתי בין המשפחות בשל הכשרות, והייתי צריכה לוותר ולהגיע אליהם משום שלדברם "דרך ארץ קדמה לתורה". שאלתי אליכם היא האמנם? או כפי שבעלי ביקש שאשאל האם עדיף היה לאכול במטבח עם כלי חמץ ולשמור על אחדות המשפחה? ב מורן
תשובה: וברכת ד  שאלות כאלו אינן נקודתיות, דהיינו אם יש רצון טוב מגיעים תמיד להסדר מתקבל על הדעת, דהיינו מזמינים אוכל (קייטרינג) כלים חד פעמיים וכו, יש כיום ב"ה את כל האפשרויות, אם רוצים, להגיע לסידור תואם, ועל כן השאלה איננה בד"כ נקודתית אלא האם יש רצון מצד שני הצדדים להגיע להסכם והסדר. ברור שאסור לאדם לאכול דברים אסורים (כולל בכלים) וכדו, אבל לדעתי צריך להסתכל על המצב באופן כולל יותר, עד כמה רוצים כל הצדדים להגיע להסדר ותיאום, דבר הדורש לפעמים הוצאות כספיות או זמן. אבל בסוף הדרך הדברים באים לאוירה טובה. בברכת התורה והארץ יהודה הלוי עמיחי מכון התורה והארץ
שאלה: בניה עצמית: כבודו, ערב טוב! יש לי שאלה בקשר לבניה העצמית שלי אני בכללי ילדה מבחינה פנימית.אני ילדותית כזאת ומאד חשוב לי לעלות רמה ולהתבגר, רציתי לדעת מה אני צריכה לעבור בשביל לעבור את הגיל הזה הכי מדהים שיש ולהתחיל את הבניה העצמית שלי ובעצם להבין מה אני צריכה לעשות כדי להתחיל או לקדם את התהליך ואת כל התהליך. אני אשמח אם תוכל להתפנות לזה. ויש לי עוד הרבה נושאים שמטרידים אותי אם תוכל להתפנות גם אליהם אני אשמח, על זה נוכל גם להמשיך במייל מבחינתי, מה שנוח לך. הנושאים: ההורים, האמונה, הגאולה, החלק של הדתיים והחילונים ורפואה מבחינת אמונה. כבוד הרב וערב טוב,
תשובה: הבניה העצמית שלך מתרחשת כבר עכשיו מעצם העיסוק הרציני שלך בתהליך ההתבגרות שאת עוברת. עם זאת צריך סבלנות מפני שמדובר בתהליך שנמשך מספר שנים. ככל שתהיי מודעת לעצמך תוכלי לשים לב לשינויים שאת עוברת: במחשבות שלך וברגשות שמתפתחים אצלך. המעקב אחרי השינויים שאת עוברת יסייע לך להרגיש ולדעת את ההתבגרות שלך. המשך בירור של נושאים שונים כפי שהצגת כאן: הורים  אמונה  דתיים חילוניים וכו  יכול להיעשות במשלוח שאלות (כמו השאלה הזאת). כשנושא מסויים מעסיק אותך תנסחי שאלה ותשלחי אלי (או לרב אחר - לפי טעמך) ותקבלי תשובה. אם יש לך משהו להוסיף על התשובה, את יכולה להגיב. בהצלחה!
שאלה: איך מגיעים לשמחה אמיתית?: היי, אני מרגישה שאני לא מספיק מעריכה את מה שיש לי ושמחה בו וזה מציק כי אני אומרת לעצמי וואלה תראי כמה דברים טובים ישלך אז כאילו מה את בדיכי?? וזה מעצבן כאילו אני רוצה להיות שמחה באמת ולא סתם לדפוק חיוכים מזויפים אז איך מגיעים לשמחה אמיתית שמחה פנימית ראית הטוב? נעה.
תשובה: וממש סליחה על העיכוב בתשובה. בדרך כלל, הדרך לשמחה היא על ידי התקדמות אישית. כשאנחנו קובעים לעצמינו יעד ומצליחים בו - בין אם זה להצליח במבחן או להקפיד על תפילות או צניעות וכדו  - ההצלחה שלנו מביאה לשמחה אמיתית. זה מאד כיף שיש לנו דברים טובים ובהחלט צריך להעריך אותם, אבל באמת שמחה אמיתית מגיעה ממה שאנחנו עמלים ומתאמצים להשיג ומצליחים. כמובן - צריך לקבוע מטרות מתאימות שבאמת ביכלתנו להשיג אותם וכך להמשיך ולהתקדם עוד ועוד ברכה והצלחה טוביה tsbias1 Gmail.com תשובות רבות אפשר לראות גם כאן:
שאלה: כלי חמץ שערבבו בו בבישול בפסח: ערבבתי בכף שאינה מוכשרת לפסח חביתה, הכף אינה בת יומה. מה דין הסיר בהתחשב בכך שחמץ אור במשהו?
תשובה: ספרדים- הסיר והחביתה ר אשכנזים- החביתה אסורה והכלי ר
שאלה: ציפורניים: כבוד הרב יש לי עוד שאלה חשובה ביותר. אני קוצצת ציפרניים ואוכלת אותם לפעמיים ולפעמיים זורקת לרצפה בבית בחוץ זה לא טוב? ואם לא.למה? ראיתי שאלה כזאת על אח של מישהי שעושה את זה וממש נלחצתי. אשמח לתשובה.
תשובה: מנהג ישראל לא לזרוק את הצפרניים על הריצפה,כי אם לאסוף אותם ולגנוז אותם. לא צריך להילחץ, אלא לעשות כמנהג.
שאלה: מאכלי. מקטניות לחולים: בס ד. אני חולת קרוהן ובפסח אסור לי לאכול מצות,וזה ממש מגביל.(אני גם לוקחת תרופות שצורכות אוכל ) רציתי לשאול האם מותר לי לאכול מאכלים מקטניות (שזה כן מותר לי) על אף שלא נהוג אצלנו בבית לאכול קטניות אך אוכלים מאכלים שהם לאוכלי קטניות,.מה הדין,כבוד הרב?
תשובה: חולה אפילו שאין בו סכנה שנצרך לאכול קטניות רשאי להקל בכך. עייני תשובה
שאלה: גילגולים: האם בנות חוזרות בגילגול? ואם לא זה אומר שלבנות אין תיקון בעולם? זה אומר שבנות חיות סתם?
תשובה: לבנות יש נשמה בדיוק כמו לבנים. אין שום הבדל. בישראל היו נביאות חשובות שהנהיגו את כל עם ישראל באמונה גדולה. כל האמהות הקדושות - מרים ויוכבד - דבורה - אסתר ועוד. את צריכה לדעת שיש לך אפשרות להיות אישה גדולה וענקית שתושיע את כל עם ישראל, כמו יוכבד ומרים (שפרה ופועה) שבזכותן נגאלנו ממצרים.
שאלה: מכירת בית: הרב, אני בהריון בחודש תשיעי, יש לי 2 ילדים שיהיו בריאים בבית ואנו גרים בדירת 2 חדרים וסלון ששייכת לנו, מאז שנודע שאני בהריון אנו מנסים למכור את הדירה כדי לרכוש דירה 3 חדרים שיהיה מקום לתינוק דיוויד בעזרת ה ולא מצליחים למכור, מה שחשבנו זה אולי לשפץ את הבית ולהגדיל, מה דעתך העדיפות מכיוון שבשתי המקרים נצטרך להוסיף סכום כסף מכובד איננו יודעים לאיזה כיוון ללכת?
תשובה: מתוך מה שאת פונה לשאול רב אני מבין שקשה לכם להחליט. אין לי שום ידע יותר מכם בנושאים כאלה!!! אבל כמי שמבקש לסייע לאלו הפונים אלי, אציין תחילה שהכי חשוב, הכי קריטי במצב שלכם לא להכנס ללחץ ולא לפעול בחיפזון. לא יקרה כלום אם תחזרי עם הילד הבריא בעז"ה לדירה הנוכחית כפי שהיא. אפשר לארגן בקלות שלשה ילדים בחדר אחד. אלפי משפחות בישראל חיים בצורה כזאת. כאשר תפעלו בנחת, תוכלו לקדם את עניין הדירה בלי לעשות טעויות: או להמתין עד שתמצאו קונה מתאים ואז למכור. או להמתין עד שתתארגנו טוב לשיפוץ. מעבר לכך צריך לעשות חישוב מאוד מדויק: כמה יעלה לכם השיפוץ (יש להביא בחשבון את האפשרויות להגדיל את הדירה הקיימת  לדעת שבסוף מתברר שהוצאנו יותר כסף ממה שהתכוונו) במקביל, כמה יעלה לכם למכור דירה ולקנות אחרת גדולה יותר. פה צריך להביא בחשבון את המיקום של הדירה הנוכחית ואת המקום שבו אתם מבקשים לקנות דירה. אפשר לגדל עשרה ילדים בחדר אחד - כשיש הרבה אהבה בין ההורים, יש כוח להתגבר בשמחה על כל הקשיים. לכן הכי חשוב שתשקיעו באהבה ובחיבור ביניכם. תזכו למזל טוב והרבה נחת.
שאלה: צניעות בנים: הרב. יש לי כמה שאלות: לגבי הליכה למקווה של בנים האם עדיף לא ללכת אם אדם שמכירים או שאין זה משנה? והאם צריך להתכסות במגבת עד שמגיעים ממש למקווה או שאפשר ללכת גם בלי המגבת? וגם האם מותר בטיול וכדומה להתקלח ערום לגמרי או שצריך עם בוקסר בגד ים? ובהחלפת בגדים, קראתי שאת התחתונים צריך להחליף רק מתחת לשמיכה,זה גם אם אני לבד בחדר? ואת הגופייה מותר להחליף גם כשיש אנשים(קראתי שאסור אבל נראה לי שלא נוהגים ככה)? ובאופן כללי אם מותר להתקלח עם אחרים (כשיש צורך)? המשך פסח כשר ושמח
תשובה: צניעות גברים היא לא רק זה כלפי זה אלא בעיקר כצניעות בפני ד  כפי שכותב השולחן, ערוך אורח חיים סימן ב, סעיף ב :" אל יאמר - הנני בחדרי חדרים מי רואני, כי הקב"ה מלא כל הארץ כבודו". לכן ראוי ללבוש תחתונים תחת סדין וכד  וכל זה להסתיר ערוותו. אבל לכיסוי שאר הגוף יש בכך דעות מחמירות יותר ומקלות יותר. וודאי אם רוחץ בים וכד  לא צריך לכסות אלא רק את ערוותו. משום כך גם בדרך למקלחת (גם בבית) או לטבילה במקווה עוטפים הערווה במגבת עד נקודת המים. מניחים את המגבת בצד ויורדים לטבול וכשעולים מתעטפים שוב. מובן שלעניין רחצה בטיול ראוי יותר ללבוש מכנסיים וכד  לכסות ערווה. עקרונית גם כאן אפשר להגיע עד הכניסה למים עטוף ובתוך המים להיות בלי בגדים.
שאלה: ערבוב של כשר לפסח וחמץ: השנה בעלי סידר את המטבח והוציא את החמץ, הוא הכניס לארגז של החמץ דברים כשרים לפסח. כמו שמן,סילאן, אורז, במבה. השאלה שלי האם אפשר להוציא מהארגז מה שכשר לפסח? עשיתי מכירת חמץ.
תשובה: מועדים לשמחה. מותר להוציא מהארגז כל מה שלא חמץ. הרב אליקים לבנון www.yelm.co.il
שאלה: קניית קטניות בפסח: איננו אוכלים קטניות בפסח. האם מותר לנו לקנות בחוה"מ פסח מאכל עם קטניות לצריכה במוצאי פסח?
תשובה: אין כל בעיה לקנות או להחזיק קטניות כשרות לפסח בבית. הרי ספרדים וכן אשכנזים שיש לה בעיות בריאות אוכלים קטניות לכתחילה.
שאלה: איפור כשר לפסח: האם אודם (ליפסטיק של חברת פופה כשר לפשח מה לגבי שאר האיפור האם מותר להשתמש בפסח מועדים לשמחה
תשובה: אנו לנו מידע חברה זו. עייני בשתי מקורות הללו
שאלה: דחיית סיפוקים: הי. איך מחלטים לדחות סיפוקים? לדוג -עכשיו להתפלל, עכשיו לא להמשיך,עכשיו לשתוק.
תשובה: לך! שאלת שאלה חשובה ומתבקשת "איך מחליטים לדחות סיפוקים?" וזה גם פתח לדברים נוספים שאנחנו מתמודדים אתם יום יום. ובכן הצורך שלנו בסיפוקים מיידים נובע מאותם כוחות שיש בנו שתמיד רוצים עוד ועוד, יש מן תאווה כזאת שהכול יהיה באופן מידי, כאן ועכשיו, אותה משיכה נובעת מהשאלה מי מכוון? השכל או הרגש? אם הרגש שולט, מכוון, מנהיג, אז לא משנה אם הדבר נכון או לא נכון, ראוי או לא ראוי, מה שבא לי אני עושה כאן ועכשיו ולא משנה מה יהיה לנגד עייני ואז האדם רוצה את כול הסיפוקים ולא מסוגל לדחות אותם, התורה וחכמים מלמדים אותנו תמיד להתאפק ולהשליט את השכל על הרגש ועל הגוף, ומעלה אותנו מהחומריות שלנו לאנשים יותר שולטים על החומר. כל העניין של ברכות לפני האוכל, נטילת ידיים תפילות, של שמירת העיניים ושל צניעות זה עניין של דחיית סיפוקים, כמעט כל דבר בתורה זה להשליט את ההיגיון, את השכל, על הרגש. וזה עבודה שאין בה קיצורי דרך, יום יום עם תרגולים וחשבונות נפש, עצירה והתבוננות, ומעל הכול לקבל עליך את ההחלטה הזאת, שיש בה בהתחלה מרירות, אבל לאט לאט המרירות תיהפך למתיקות, עצם המחשבה שזו הדרך הטובה ביותר לאדם, קודם השכל, הרוח, הערכי והנצחי, ואח"כ הרגשי, שמתנהל על ידיו. דבר נוסף להתמיד בלימוד הלכות של אותו עניין למשל תפילה, ברכות, שבת, צניעות ועוד מקווה שעזרתי חן chencorcos gmail.com
שאלה: ברירת אורז במהלך הפסח: אנחנו ספרדים האוכלים אורז בפסח. בדקנו היטב כנהוג את האורז לפני החג אך לשמחתנו כול המשפחה הגיעה והאורז הבדוק נגמר כבר עכשיו. מאחר והבדיקה היא לגרגרי חיטה שאינם חמץ עד שנוגעים במים האם ניתן לברור אורז במהלך החג? מגובר על אורז עם אישור כשרות לפסח של כול ההכשרים. ובדוק רשמית.
תשובה: מותר לברור אורז בפסח עיין
שאלה: ספירת העומר: לכבוד הרב. ברצוני לעבור טיפול אסתטי להסרת צלקת בפנים ורציתי לדעת אם מותר לעשות זאת בספירת העומר?. הדבר קצת מציק לי בשידוכים. ומועדים לשמחה.
תשובה: לא שמעתי שצריך להמנע מטיפול רפואי בספירת העומר. נהגו להמנע מניתוח לא דחוף בערבי חגים ובערב שבועות. רפואה שלימה
שאלה: מהדרין תנובה: ממליצים על אכילת עוף בשר ודגים של חברת תנובה מהדרין?
תשובה: תנובה זה לא הכשר אלא חברה! 1. מוצרי חלב-רב תנובה, הרב ויטמן שליט"א נותן כשרות מפורשת על מוצרי חלב. יש מהדרין ויש רגיל- והמהדרין הוא רמה מצוינת של כשרות 2. עוף-יש מספר משחיטות של תנובה וכל אחת יש הכשר של הרבנות מקומוית ולא של תנובה. 3. הבשר הבקר- הוא מיובא על ידי תנובה ויש כשרות של הרה"ר. דגים- תנובה מהדרין היא רמה טובה
שאלה: סרטים דחוף מאוד!!!: כבוד הרב אני הולך עם חברי לסרט כי הרבה זמן לא הלכנו לסרט ובסרט היו קטעים לא צנועים ואני הרב השתדל שלא לראות אותם כלומר לסטות את העיינים ולסתום אוזניים אשתדל לעשות זאת אבל מה לעשות אחרי הסרט כבוד הרב!!
תשובה: ב"ה, אי אפשר ללכת לסרט לא צנוע, גם אם יש כוונה לא להסתכל בדברים לא צנועים. דני ארגמן
שאלה: אין אדם לומד תורה אלא במקום שליבו חפץ?: לכבוד הרב, שמעתי רבנים רבים שאומרים את המשפט הנ"ל כהדרכה בסיסית ללימוד תורה. אך מנגד אני רואה שברוב הישיבות בעבר היו לימודי חובה כאלה או אחרים ולא כל אחד למד מה שבא לו. בהרבה ישיבות למדו כמעט רק גמרא מבוקר עד ליל ובאחרות למדו גם חומש ונ"ך ומוסר ומפרשים כאלה ואחרים אבל שוב, לא כל אחד למד מה שבא לו. אז מה הכוונה כשאומרים "אין אדם לומד תורה אלא במקום שליבו חפץ"? והאם אדם הלמד תורה במקום שליבו חפץ יכול להפוך להיות תלמיד חכם? הרי למד רק חומש ללא גמרא או נ"ך ללא גמרא וכו.
תשובה: שאלה מורכבת כזו צריכה פירוק למרכיבים שונים. נתחיל מהסוף: כדי להיות תלמיד חכם צריך אדם להיות תלמיד חכם אמיתי בכל תחומי התורה. אם לבו חפץ רק בחלק מן התורה   הוא יכול להיות מומחה גדול בתחום בו הוא חפץ, אולם בדרך כלל התואר "תלמיד חכם" אינו מעטר אותו. כיום גם מקובל כי התואר תלמיד חכם ניתן למי שיודע היטב הלכה וגמרא ולמדנות, והדבר מלמד כי זה חוט השידרה החיוני. אולם ראוי כי תואר זה יינתן למי שבקיא בתחומים הרחבים של התורה. הישיבות בדרך כלל אכן מתמקדות בגמרא, וכך אכן צומח חוט השידרה של הלמדנות. אולם, בכל הישיבות בעולם הציוני דתי ישנם שיעורים נוספים ולימוד אינטנסיבי של תחומים אחרים בתורה. למי שהדבר מתאים   זהו החפץ שלו  למי שזה לא מתאים   הישיבות כיום לא כל כך בנויות לחיפוש שהוא מחפש. אנחנו מנסים בישיבה שלנו לתת מענה, בשיעורים המבוגרים, למי שהאות שלהם בתורה היא אות אחרת מאשר הגמרא, וב"ה רואים ברכה בעמלנו, בד בבד עם העובדה שהרוב כן עוסקים בחוט השידרה הלמדני. האם קבלת תשובה לשאלתך? וחג שמח
שאלה: הרטבת לילה: לכבוד הרב! בנינו בן כ-3 היה כחצי שנה גמול לגמרי, ביום ובלילה, אך לפני כחצי שנה שב לפספס בלילות ואפילו בשנות הצהריים במעון. ברבות הימים התחלנו להעיר אותו וגם למטפלת במעון הורנו שתעיר אותו קצת לפני השעה הרגילה שיספיק לעשות בשירותים. בתחילה זה הלך למישרין, אבל זה הלך והדרדר, ההשכמות הלילה נהיו קשות מאוד, הוא התעקש שאנחנו נוריד לו את המכנסיים (יצויין שכמה פעמים עשינו זאת מיוזמתנו כי רחמנו עליו שהוא כ"כ עייף). ובלילות האחרונים, מהרגע בו אנו מעירים אותו הוא בוכה, מתעקש לא לעשות באסלה ותוך כדי בכי אנחנו שמים לב שהוא הרטיב באותם רגעים במכנסיים, זה מוציא מאתנו המון כעס ותסכול, דבר שלא מועיל. נסינו מספר דרכים: 1. (אותה הרב הציע) לישון במזרן פשוט ודק (ולא נוח, למען האמת) על הרצפה. אך לא רק שזה לא הפריע לו, הוא גם התלהב מהרעיון. 2. לתת לו לישון רטוב עד בוקר, אך גם זה לא מפריע לו, הוא קם מחויך ושמח. 3. לכעוס עליו בבוקר כשהוא קם ולהראות שאנחנו מאוכזבים-לא הועיל. 4. צ ופרים אם יקום יבש-לא הועיל. ואנחנו אובדי עצות, נשמח לשמוע מה עצת הרב. (לגבי החזרת הטיטול, לפי הכרתנו אותו, במשך יום-יומיים זה אולי יפריע לו אבל אח"כ הוא יתרגל לרעיון). מועדים לשמחה.
תשובה: מועדים לשמחה. בנכם היקר הפך להיות "ילד כח". הנושא הוא לא ההרטבה שלו. אין לו כל בעיה לשלוט על צרכיו. הוא מפעיל נגדכם כח, וזוכה לתשומת לב שלילית מצדכם. שימעו שיעור על ילד כח (קישורים מצורפים למטה), לימדו את הנושא, ואז תשנו את התגובה שלכם. הכל יפסק ועימו גם ההרטבה. ברכה והצלחה! הרב אליקים לבנון www.yelm.co.il
שאלה: חמץ שעבר עליו הפסח: לרב, עשיתי מכירת חמץ בבית. בתוך הפסח שמתי לב שלא הכנסתי חמץ מהבוידעם (מקום גבוה לא בהשיג יד שמשמש לשמירת אוכל) לארון החמץ האם מכירת החמץ תופסת גם לגבי החמץ שנמצא בבוידעם, ולא הוכנס לארונות יעודיים? האם לאחר הפסח אוכל להשתמש בחמץ הזה? או שאני צריך לשרוף אותו בתוך הפסח?
תשובה: מי שמכר חמצו ופירט היכן ממוקם חמצו, ולאחר פסח מצא חמץ (כגון בקבוק וויסקי) שלא ידע על מיקומו - בדיעבד עלתה המכירה והחמץ מותר. עיין להבא - תמכור גם את הבוידעם!
שאלה: חתונה רפורמית: מותר לי להיות בחתונה רפורמית? היא של אחותי.
תשובה: המעשה הרפורמי קשה לנו יותר מהדרך החילונית. חילוני חי בחול. אבל כשהוא מבקש קודש - הוא חוזר אל המקורות המקודשים, גם החילוני מסכים שהיהדות הדתית היא ההלכה. הרפורמי מציע משהו חדש - אחר - שונה. לכן המעשה הרפורמי הוא הרס. למה הדבר דומה: חילוני שנמנע לחיות על פי ההלכה כמוהו כאדם שהתגרש מאשתו. כל עוד לא נישא לאחרת, כששב, חוזר לאשתו הראשונה. הרפורמי דומה לגרוש שנישא לאישה חדשה. קשה לראות אותו חוזר לאשתו הראשונה. הרפורמי מאמץ דרך חדשה ובכך נוטש לגמרי את הקשר לשמירת ההלכה. איננו משתתפים כלל בחתונה רפורמית. זוהי התרסה נגד ההלכה. במקרה שלך, הואיל ומדובר באחותך. אפשר להיות בקבלת האורחים שלפני החופה. ולשוב לשמחה שאחרי החופה. אבל בזמן החופה נכון להסתלק מהמקום.
שאלה: נגיעה: שמי רעות אני בת 12 ומאוד אוהבת לשחק כדורגל וכדורסל ומשחקים אלו דורשים ממני לפעמים לגעת בבנים לכן רציתי לשאול אותך אם מותר לי לשחק איתם?ואני מבקשת לציין שהם יותר קטנים ממני
תשובה: לא נוגעים בבנים מגיל 9. נכון שבנים ובנות יעסקו בפעילות של חינוך גופני בנפרד. גם בספורט המקצועי יש מסגרות שונות לגברים ולנשים.
שאלה: מסטיק שלא כשר לפסח: רציתי לדעת מסטיק של שטראוס שרשום כשר לימות השנה ויש בו סויה האם יש בו חמץ?? רשום שם שהוא נעשה על משטח של חלבי שהוכשר לפרווה השאלה אם יש חשש בכל זאת שהם לא הכשירו מחמץ אלא רק מחלבי לפרווה?
תשובה: כל מאכל מעובד שלא כתוב עליו בפרוש: "כשר לפסח" לא אוכלים אותו בפסח.
שאלה: כשרות בפסח: לכבוד הרב, יש לנו מחבת לפסח עליה אנחנו מכינים חביתות. אתמול היינו בצפון עם חברים והם הוציאו כיריים חשמליים שלא נוקו ולא הוכשרו לפסח ועליהם שמנו את המחבת והכנו חביתות. אחד מהחברים הוסיף מעט מלח (שלא כתוב עליו שהוא כשר לפסח.) למחבת תוך כדי הכנת החביתה. בעקבות השימוש בכיריים החשמליים ובמלח שלא כתוב עליו שהוא כשל"פ, מה דינה של המחבת? מותר להמשיך להשתמש בה? יש צורך להכשיר אותה שוב? במידה ויש צורך להכשיר, איך מכשירים?
תשובה: צריך להכשיר את המחבת לפסח, אחרי המתנה של 24 שעות. יש חילוקי דינים אם צריך לשם כך הגעלה או ליבון. הדבר קשור לפסיקות שונות, לסוג המחבת ודרך השימוש בו. עיין בקישור להלן סעיפים ד - ב